text: Faer Isles Distillery byrjar altjóða hópfígging
text: #000001
text: Nógv umrødda føroyska distillaríið Faer Isles Distillery byrjar í dag sítt seinna almenna umfar av altjóða hópfígging. Málið er at útvega 6 milliónir krónur, sum fyrst og fremst skulu brúkast til at gera nýggjar íløgur á stykkinum hjá felagnum í Kvívíkshaganum umframt íløgur í grønari orkutøkni í framleiðslubygninginum í Vestmanna, so framleiðslan kann gerast meira umhvørvisliga burðardygg.
text: #000003
text: Felagið hevur rokkið einum týðandi máli við nú at vera í fullari whisky-framleiðslu. Harvið er truplasta tíðarskeiðið hjá einum nýggjum whisky-framleiðara av. Higartil eru brúktar 41 milliónir upp á verkætlanina, men tá eru allar neyðugar íløgur longu gjørdar.
text: #000004
text: Whisky skal búnast í trý ár á eikitunnu, áðrenn tað kann seljast á fløsku. Tískil væntast sølan at økjast munandi frá 2026. Faer Isles Distillery framleiðir umframt hágóðsku single malt whisky eisini vodka, akvavitt og ginn.
text: #000005
text: Fyrra umfarið av hópfígging í 2021 reisti knappar 7 milliónir krónur, tá íleggjarar úr 23 ymiskum londum settu pengar í felagið. Í dag eru 670 partaeigarar í Pf. Faer Isles Distillery. Bæði táverandi og núverandi útbjóðing og greiningartilfar eru góðkend av danska fíggjareftirlitinum.
text: #000006
text: Útboðið fer fram á heimasíðu felagsins, . Har er ein íløguframløga at finna við tilfari um felagið og ætlanirnar fyri framman.
text: #000008
text: Vinarliga broyt tínar kennifíla - og privatlívsstillingar fyri at síggja hetta innihaldStillingar av farsporum
text: #000009